Frigat Type 054A

Peningkatan ke atas Type 054

Type 054A membawa peluru berpandu pertahanan udara jarak sederhana HQ-16 dan roket anti kapal selam dalam sebuah VLS. HQ-16 memberi pertahanan udara kawasan dari semua sudut pertempuran sehingga jarak 50 km, satu peningkatan yang mengagumkan berbanding dengan HQ-7 yang dipasang pada kapal Type 054 yang mana mempunyai jarak yang lebih rendah dan sudut pertempuran yang terhad. Berlawanan dengan HQ-9 VLS yang dipasang pada pembinasa Type 052C, yang mana menerima kaedah sebuah pelancar sejuk, HQ-16 didapati menggunakan sebuah pelancar dengan kaedah panas, yang mana menyerupai prinsip rekabentuk Mk 41 VLS milik Amerika Syarikat: sebuah sistem ekzos biasa yang dikongsi yang terletak antara dua buah tiub pelancar. Sistem VLS juga mampu melepaskan peluru berpandu anti kapal selam.
Empat buah close-in weapon system (CIWS) AK-630 yang dipasang pada Type 054 akan ditukar dengan 2 buah Type 730 CIWS pada Type 054A. Type 730 memperbaiki masa tindak balas ke atas ancaman yang mendekati.
Type 054A masih mengekalkan ciri-ciri halimunan yang terdapat pada kapal sebelumnya, termasuk rekabentuk badan bercerun, bahan yang menyerap radar dan profil yang licin.

Type 054A+

Sebuah versi dipertingkatkan bermula dengan kapal ke-17 yang dilancarkan di Limbungan Huangpu pada tahun 2009 di mana Type 730 CIWS berlaras 7 digantikan dengan Type 1130 berlaras 11 yang lebih berupaya, dan secara tidak rasminya dirujuk sebagai Type 54A+. Selain itu, peningkatan lain ke atas kapal Type 054A asal termasuk memasukkan sonar kedalaman boleh laras dan sonar jujukan tundaan.

Operasi

Frigat Type 054A membuat aturgerak operasi pertamanya ke Teluk Aden, apabila 570 Huangshan membuat perlayaran sebagai sebahagian daripada Kumpulan 167 Tugas/Flotila Pengiring ke-2 pada 2 April 2009. Kumpulan kapal ini tiba di Teluk Aden pada 13 April 2009, dan mengambil alih tugas daripada Kumpulan 169 Tugas/Flotila Pertama pada 15 April 2009. Sejak itu, 11 buah frigat Type 054A telah diaturgerak ke Teluk Aden untuk operasi menentang perlanunan.
Menjelang Perang Saudara Libya, 530 Xuzhou telah diaturgerak daripada operasi anti perlanunan di Teluk Aden bagi membantu mengeluarkan rakyat China daripada Libya.
Pada bulan Januari 2014, 546 Yancheng telah diaturgerak semula daripada operasi anti perlanunan di Teluk Aden ke timur Laut Mediterranean untuk mengiringi pemusnahan senjata kimia Syria.

Eksport

Berdasarkan pada satu anggaran yang dibuat oleh The Diplomat, harga sebuah frigat Type 054A adalah ASD$348 juta.

Pakistan

Tentera Laut Pakistan telah memesan empat buah frigat Type 054A; dua buah kapal terakhir telah diumumkan pada 1 Jun 2018. Kapal-kapal ini dijangka akan mula memasuki perkhidmatan pada tahun 2021. Upacara memotong besi untuk kapal kedua frigat Type 054A telah dilakukan di China pada 19 Disember, menandakan permulaan pembinaan kapal di Limbungan Hudong-Zhonghua, Shanghai.

Thailand

Pada bulan Januari 2013, satu laporan mengesahkan bahawa China telah menawarkan untuk menjual tiga buah frigat Type 054A kepada Tentera Laut Diraja Thailand dengan harga ASD$1 bilion. Sebaliknya, Thailand telah memilih sebuah terbitan  pembinasa kelas-Gwanggaeto si Agung daripada firma Daewoo Shipbuilding & Marine Engineering daripada Korea Selatan.